
Zadeva: 	Objava prostega delovnega mesta

[bookmark: _Hlk230331758]Na podlagi prvega odstavka 25. člena Zakona o delovnih razmerjih (ZDR-1, Ur. l. RS, št. 21/13, s spremembami in dopolnitvami) Ministrstvo za zunanje in evropske zadeve objavlja prosto delovno mesto:

SEKRETAR (m/ž) v Sektorju za konzularne zadeve in krizno odzivanje  (šifra delovnega mesta 30288) – PROJEKT IUMV

Kandidati, ki se bodo prijavili na prosto delovno mesto, morajo izpolnjevati naslednje pogoje:
- končano visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) oziroma magistrsko izobraževanj po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja)/magistrsko izobraževanje (druga bolonjska stopnja)/magistrska izobrazba (druga bolonjska stopnja);
- najmanj 7 let delovnih izkušenj;
- državljanstvo Republike Slovenije;
- znanje uradnega jezika;
- ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
- zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
- dovoljenje za dostop do tajnih podatkov (nacionalno in EU) stopnje »ZAUPNO«.
 
Opis delovnih nalog: 
· samostojno oblikovanje ključnih sistemskih rešitev in drugih najzahtevnejših gradiv;
· zagotavljanje oziroma neposredna pomoč pri zagotavljanju razvoja organizacije;
· izvajanje nalog, ki prispevajo k doseganju ciljev Instrumenta za finančno podporo za upravljanje in vizumsko poslovanje v okviru Sklada za integrirano upravljanje meja;
· vsebinska podpora projektov;
· sodelovanje pri pripravi konceptov rešitev, specifikacij, delo na postopkih javnega naročanja na projektih, sofinanciranih v okviru  Instrumenta za finančno podporo za upravljanje in vizumsko poslovanje v okviru Sklada za integrirano upravljanje meja;
· testiranje rešitev in izobraževanje uporabnikov;
· spremljanje razvoja in razprav na nacionalni ravni in na ravni EU o vizumski politiki in praksi;
· opravljanje drugih nalog po navodilu vodje. 


Prijava se obvezno odda na predpisanem obrazcu (vloga za zaposlitev), ki je sestavni del te objave in mora vsebovati:
1. izjavo o izpolnjevanju pogoja glede zahtevane stopnje izobrazbe, iz katere mora biti razvidna raven in smer izobrazbe ter leto in ustanova, na kateri je izobrazba pridobljena;
2. opis vseh dosedanjih zaposlitev, delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela-datum sklenitve in prekinitve delovnega razmerja, opis dela ter stopnjo zahtevnosti delovnega mesta);
3. izjavo kandidata, da:
· je državljan Republike Slovenije;
· da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;
· da zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

4. izjavo o izpolnjevanju pogoja glede imenovanje v uradniški naziv ali o mirovanju naziva v skladu z zakonom, ki ureja javne uslužbence, iz katere je razviden naziv, ki ga kandidat ima,
5.  izjavo o znanju uradnega jezika;
[bookmark: _Hlk230332536]6. da soglaša s tem, da se bo zanj v skladu z Zakonom o tajnih podatkih (ZTP-UPB2, Ur. l. RS št. 50/06, s spremembami in dopolnitvami) opravilo varnostno preverjanje za izdajo dovoljenja za dostop do tajnih podatkov;
7. da za namen tega zaposlitvenega postopka dovoljuje Ministrstvu za zunanje in evropske zadeve pridobitev podatkov o izpolnjevanju pogojev za zasedbo delovnega mesta iz točke 1. in točke 3. iz uradnih evidenc.

V primeru, da kandidat z vpogledom v uradne evidence ne soglaša, mora predložiti ustrezna dokazila sam.

[bookmark: _Hlk219276096]Kot delovne izkušnje se šteje delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Na delovnem mestu, za katero se zahteva raven izobrazbe, ki je v skladu z zakonom, ki ureja slovensko ogrodje kvalifikacij, uvrščena na 10. raven slovenskega ogrodja kvalifikacij, se za delovne izkušnje štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, ki je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.

Kandidati za zaposlitev, ki izpolnjevanje pogoja delovnih izkušenj dokazujejo z opravljanjem drugega dela, ki ni bilo delovno razmerje, morajo vlogi priložiti pogodbo o zaposlitvi oziroma verodostojno listino, ki jo je izdal naročnik dela, za katerega so opravljali to delo, in iz katere je razvidno obdobje opravljanja in zahtevnost dela ter raven izobrazbe, ki se zahteva za opravljanje tega dela.

Zahtevane delovne izkušnje se skrajšajo v skladu z 62. členom Uredbe o notranji organizaciji, sistemizaciji, delovnih mestih in nazivih v organih državne uprave, upravah lokalnih skupnosti in pravosodnih organih (Uradni list RS, 107/25 in 1083/26). 

Pri izbranem kandidatu se bo preverjalo ali ima izdano veljavno dovoljenje za dostop do tajnih podatkov (nacionalno in EU) do stopnje »ZAUPNO«, sicer ga bo moral pridobiti do dneva nastopa dela.

Prednost pri izbiri bodo imeli kandidati, ki imajo izkušnje z delom na konzularnem področju in/ali IT področju.
 
Zaželeno je, da prijava vsebuje tudi kratek življenjepis, ter da kandidat v njej poleg formalne izobrazbe navede tudi druga znanja in veščine, ki jih je pridobil. 

Ministrstvo za zunanje in evropske zadeve bo opravilo izbiro kandidata po predmetni objavi in z izbranim kandidatom za zasedbo prostega delovnega mesta sekretar (šifra 30288) sklenilo delovno razmerje za določen čas za čas trajanja projekta, oz. do najdlje do 30. 11. 2029 in sicer s polnim delovnim časom in 3-mesečnim poskusnim delom. Poskusno delo se lahko podaljša v primeru začasne odsotnosti z dela.

Izbrani kandidat bo delo opravljal v prostorih Ministrstva za zunanje in evropske zadeve, Prešernova 25, 1000 Ljubljana in v drugih uradnih prostorih ministrstva. 

Izbrani kandidat bo delo na delovnem mestu sekretar opravljal v uradniškem nazivu druge stopnje - sekretar. Izhodiščni plačni razred delovnega mesta je 32. plačni razred oz. 3.163,06  EUR bruto, pri čemer kandidat pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju.

Kandidati vložijo prijavo elektronsko, na priloženem obrazcu (vloga za zaposlitev): »SEKRETAR – PROJEKT IUMV (šifra 30288)»  v roku 8 dni, po objavi na enotnem spletnem portalu državne uprave GOV.SI in Zavodu za zaposlovanje, na elektronski naslov Ministrstva za zunanje in evropske zadeve: gp.mzez@gov.si, pri čemer veljavnost prijave ni pogojena z varnim elektronskim podpisom. Šteje se, da prijava kandidata, ki ni bila oddana na ta način, ni bila vložena.

Kandidati bodo o izbiri pisno obveščeni.

Dodatne informacije o izvedbi javne objave: Barbara Kvaternik, telefon: 01 478 2374, vsak delavnik od 10:00 do 11:00 ure.

V besedilu objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.
Andrej Gregor Rode
v. d. generalnega sekretarja
(vodja kadrovskega poslovanja)


Priloga:
· obrazec za prijavo

